CELEX: 62014CN0608
Language: hr
Date: 2014-12-23 00:00:00
Title: Predmet C-608/14: Zahtjev za prethodnu odluku koji je 23. prosinca 2014. uputio Tribunalul Sibiu (Rumunjska) – Elena Delia Pondiche protiv Statul român, Consiliul Naţional pentru Combaterea Discriminării

16.3.2015   
            
            
               HR
            
            
               Službeni list Europske unije
            
            
               C 89/10
            
         Zahtjev za prethodnu odluku koji je 23. prosinca 2014. uputio Tribunalul Sibiu (Rumunjska) – Elena Delia Pondiche protiv Statul român, Consiliul Naţional pentru Combaterea Discriminării
   (Predmet C-608/14)
   (2015/C 089/11)
   Jezik postupka: rumunjski
   
      Sud koji je uputio zahtjev
   
   Tribunalul Sibiu
   
      Stranke glavnog postupka
   
   
      Tužitelj: Elena Delia Pondiche
   
      Tuženici: Statul român, Consiliul Naţional pentru Combaterea Discriminării
   
      Prethodna pitanja
   
   
               1.
            
            
               Mogu li se sustav socijalne zaštite, prava maloljetnika i načelâ jednakog postupanja i nediskriminacije, koje pravo Unije jamči člankom 6. Ugovora o Europskoj uniji, člankom 20., člankom 21. stavkom 1., člankom 24. stavcima 1. i 2., člankom 34., člankom 52. Povelje Europske unije o temeljnim pravima, člankom 3. stavkom 1. točkom (b) i člankom 4. Uredbe (EZ) br. 883/2004 (1) o koordinaciji sustava socijalne sigurnosti tumačiti tako da su im protivne nacionalne odredbe koje ograničavaju, a da za to ne postoji objektivno i razumno opravdanje, visinu davanja za uzdržavanje djece na temelju datuma rođenja djeteta, a ne na temelju datuma začeća, iako se uzima da je začeto dijete rođeno, pod uvjetom da se rodi živo?
            
         
               2.
            
            
               Uvodi li Uredba sa zakonskom snagom br. 111/2010 mjeru diskriminacije između osoba u istovjetnom položaju, odnosno djece koja su začeta i rođena do 31. prosinca 2010. i djece koja su začeta do 31. prosinca 2010., a rođena nakon tog datuma?
            
         
      (1)  Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (Tekst značajan za EGP i Švicarsku) (SL L 166, str. 1.) (SL, posebno izdanje na hrvatskom jeziku, poglavlje 5., svezak 3., str. 160.)